Eye of the Amulet -kolikkopeliarvostelu - kahmi itsellesi muinaisen Egyptin aarteet | kasinoaarteet.com
Eye of the Amulet -kolikkopeliarvostelu – kahmi itsellesi muinaisen Egyptin aarteet
Eye of the Amulet -pelin taustaa
Eye of the Amulet on iSoftBetin tarjoama kolikkopeli, jonka teemana on muinainen Egypti ja sen aarteita hamuavat aarteenmetsästäjät. Peli koostuu viidestä rullasta, neljästä rivistä ja 40 voittolinjasta. Pelin palautusprosentti on 96,51 prosenttia, eli melko korkea.
iSoftBet on lontoolainen pelintarjoaja, joka on Suomessa ainakin toistaiseksi vielä hieman tuntemattomampi. Toistaiseksi iSoftBet ei myöskään ole onnistunut luomaan mitään supersuosittua peliä, jonka lähes jokainen kasinopelaaja tuntisi. Suosituimpia pelintarjoajan peleistä ovat kuitenkin muun muassa Basic Instinct, Bruce Lee ja Around the World. iSoftBet on ollut toiminnassa jo 8 vuoden ajan, ja on onnistunut siinä ajassa luomaan yli 400 peliä. Ahkera pelien valmistaja tämä yritys siis ainakin on – tosin Eye of the Amulet -peliä pelatessa tulee väistämättä mieleen, että ehkä yrityksen kannattaisi ennemmin panostaa laatuun ja omaperäisiin ideoihin kuin pelien määrään.
Eye of the Amulet -pelin vähimmäispanos on 20 senttiä. Maksimipanos on vain 20 euroa, eli melkoisen matala. Kierroksen panos on aina 20 kolikkoa, eikä sitä pysty muuttamaan. Kokonaispanosta säädetään muuttamalla kolikon arvoa välillä 1 sentti – 1 euro. Kolikon arvon voi kätevästi valita pikavalikosta. Käytössä olevien voittolinjojen määrää ei ole mahdollista muuttaa.
Pelissä on yhdeksän erilaista perussymbolia. Eniten voittoja saa naispuolisesta aarteenmetsästäjästä. Viisi tällaista symbolia maksaa pelaajalle 250 kolikon verran voittoja. Jos peliä pelaa minimipanoksella, tämä vastaa vain 2,50 euroa. Toisiksi eniten voittoja saa viidestä miespuoleisesta aarteenmetsästäjästä. Tällainen yhdistelmä maksaa voittoja 125 kolikon verran. Kaikista huonoiten voittoja maksaa numero 10. Viiden kymppisymbolin yhdistelmä maksaa voittoja vain 10 kolikon verran, eli pelaaja ei saa edes omaa kokonaispanostaan takaisin.
Eye of the Amulet -pelin voi halutessaan laittaa rullaamaan myös automaattisesti. Automaattipelin kierrosmääräksi voi valita 5–100. Automaattipelin voi myös laittaa pysähtymään tappiorajan tai tietyn suuruisen voiton tullessa vastaan.
Eye of the Amulet -pelin tarjoamat erikoistoiminnot ovat melko perinteisiä. Pelissä on Wild- ja Scatter-symbolit, sekä ilmaiskierrostoiminto. Hiekkamyrsky sen sijaan on vähän erikoisempi toiminto, ja myös ilmaiskierrostoiminto on hieman tavanomaista mielenkiintoisempi bonuspyörän ansiosta.
Wild-symboli voi korvata minkä tahansa symbolin voittoyhdistelmässä. Wild-symboli ei voi kuitenkaan korvata Amuletti-symbolia.
Jos rullille ilmestyy vähintään kolme Amuletti-symbolia, tämä aktivoi ilmaiskierrostoiminon. Kolmella Amuletti-symbolilla pelaaja saa 5 ilmaiskierrosta, neljällä 10 ilmaiskierrosta ja viidellä 15 ilmaiskierrosta.
Ennen ilmaiskierrosten alkua ruudulle ilmestyy bonuspyörä. Tämä on onnenpyörä, josta voi voittaa lisää ilmaiskierroksia tai Wild-merkkejä tai paremmat voittokertoimet.
Jos ilmaiskierrosten aikana rullille tulee vähintään kaksi Amuletti-symbolia, pelaaja saa lisää ilmaiskierroksia. Ilmaiskierrosten enimmäismäärä yhdellä kierroksella on 100. Ilmaiskierroksia saa lisää seuraavasti:
Kaksi Amuletti-symbolia = 3 ilmaiskierrosta lisää
Kolme Amuletti-symbolia = 10 ilmaiskierrosta lisää
Neljä Amuletti-symbolia = 20 ilmaiskierrosta lisää
Viisi Amuletti-symbolia = 30 ilmaiskierrosta lisää
Hiekkamyrsky on satunnaisesti aktivoituva toiminto. Aavikkotuulet saattavat synnyttää hiekkamyrksyn minkä tahansa pyöräytyksen aikana. Hiekkamyrsky saattaa lisätä rullille Wild-merkkejä tai viiden symbolin voittoja, Wild-rullan tai käynnistää bonustoiminnon.
Eye of the Amulet -pelin teemana ovat aarteenmetsästäjät, jotka ovat lähteneet ilmeisesti ryöstämään muinaisen Egyptin aikaista hautakammiota. Muinainen Egypti sekä aarteenmetsästäjät ovat kolikkopelien maailmassa todella kuluneita teemoja, ja näiden kymmenien samankaltaisten pelien joukosta on erittäin vaikea erottua. Eye of the Amulet ei erotu joukosta ainakaan ulkonäöltään. Rullilla pyörii aarteenmetsästäjiä ja muinaisen Egyptin symboleja, sekä kirjaimia ja numero 10. Rullat ovat hieman läpinäkyvät, ja niissä on kultaiset reunukset. Rullien takana näkyy pyramideja sekä aarrearkku täynnä kultakolikoita. Taustamusiikki on hyvin hidastempoinen, ja Egypti-teemaan sopiva. Pelin ulkoasussa ei varsinaisesti ole mitään vikaa, mutta peli ei kuitenkaan ole ulkoasultaan Egypti-teemaisten pelien parhaimmistoa, eikä myöskään erotu joukosta. Valittu teema, symbolit ja tausta ovat niin tavanomaisia, kuin vain voi olla.
Eye of the Amulet on yksi Egypti-teemainen peli muiden joukossa, eikä tarjoa oikein mitään uutta. Peli on julkaistu vuoden 2017 loppupuolella, joten vähän mietyttää, mitä pelintarjoaja on ajatellut tämän pelin luodessaan. Luulisi heidän kuitenkin tietävän, että tässä kategoriassa pitäisi yrittää vähän kovemmin, jos haluaa luoda millään tavalla joukosta erottuvan pelin. Vai onko sitten tarkoituksena kenties ollut vain puskea ulos mahdollisimman monia pelejä kaikista mahdollisista teemoista, sitä on vaikea sanoa.
Eye of the Amulet -pelin perussymbolit tarjoavat melko huonosti voittoja, ja erikoistoimminot ovat tylsänpuoleisia. Hiekkamyrsky on ainoa hieman erikoisempi toiminto, mutta senkin toimintaperiaate on loppujen lopuksi hyvin yksinkertainen. Ehkä jos Hiekkamyrsky-toimintoa tai ilmaiskierrostoimintoa olisi kehitellyt vähän pidemmälle, tästä pelistä olisi voinut saada ihan mielenkiintoisen. Nyt tästä pelistä jää vain puuttumaan jotain. Se ei tee vaikutusta ulkonäöllään, voitoillaan eikä myöskään erikoistoiminnoillaan. Tämä ei ollenkaan houkuttele pelaajaa valitsemaan juuri tätä kolikkopeliä satojen muiden joukosta. Jokaisella pelillä tulisi olla jonkinlainen “myyntivaltti”.
Eye of the Amulet -peliä ei voi varsinaisesti huonoksikaan sanoa, sillä siinä ei ole mitään varsinaisia suuria vikoja. Kuitenkaan, jos tämän pelin jättää testaamatta, ei menetä yhtään mitään. Kolikkopelien joukosta löytyy monia omaperäisemmillä ideoilla, hienommilla grafiikoilla ja paremmilla voitoilla varustettua kolikkopeliä. Tätä peliä ei siis voi oikein suositella muille, kuin muinaisen Egyptin teemaa fanittaville tai pelaajille, jotka sattuvat pitämään juuri 40 voittolinjan peleistä. Yksinkertaisuutensa vuoksi peli sopii toki myös aloittelijoille, mutta aloittelijoille sopivien pelien joukosta löytyy paljon parempiakin kuin Eye of the Amulet.
+ Hiekkamyrsky-toiminto
– Erittäin kulunut teema
– Ei tarjoa oikein mitään uutta ulkoasunsa tai toimintojensa osalta
– Perussymbolit tarjoavat huonoja voittoja